ລົດ​ທີ່​ຂັບ​​ດ້ວຍ​ຕົວມັນ​ເອງ ຍັງມີຄວາມສ່ຽງ ໃນທ້ອງຖະໜົນ ໃນຂະນະນີ້ ຢູ່
ເຖິງ​ແມ່ນຈະ​ເອີ້ນມັນ​ວ່າ​ ​ລົດ​ຂັບ​​ເອງ ກໍຕາມ ແຕ່ຄວາມຈິງແລ້ວ ລົດ​ Tesla ລຸ່ນ S ກໍແມ່ນເປັນ ລົດອັດຕະໂນມັດ ແຕ່ພຽງບາງສ່ວນເທົ່ານັ້ນ.
ຫຼັງຈາກໄດ້ເກີດອຸບບັດເຫດຮ້າຍແຮງເຖິງຕາຍ ຂອງລົດໄຟຟ້າ ໃນຂະນະທີ່ກຳລັງ ໃຫ້ ມັນບັງຄັບຂັບດ້ວຍໂຕຂອງມັນເອງແລ້ວ ກໍໄດ້ມີຄຳຖາມຂຶ້ນມາກ່ຽວກັບວ່າ ລົດທີ່ຂັບດ້ວຍຕົວມັນເອງນັ້ນ ພ້ອມແລ້ວບໍ່ ທີ່ຈະລົງສູ່ຖະໜົນຕາມປົກກະຕິໃນແຕ່ລະວັນ ພວກນັກຊ່ຽວຊານພາກັນກ່າວວ່າ ເຫດໂສກນາຕະກຳດັ່ງກ່າວນີ້ ຈະບໍ່ຜ່ອນເບົາການຊ່ວງເສງຂອງພວກສ້າງລົດອັດຕະໂນມັດລົງແຕ່ ຢ່າງໃດ ແຕ່ວ່າ ປະຊາຊົນທົ່ວໄປຄວນເຂົ້າໃຈ ເຖິງຂອບເຂດຈຳກັດ  ຂອງເທັກໂນໂລຈີປະຈຸບັນ ນັກຂ່າວ  ມີລາຍງານນີ້ ຊຶ່ງວັນນະສອນ ຈະນຳເອົາລາຍລະອຽດ ມາສະເໜີທ່ານ ໃນວັນທີ 7 ພຶດສະພາ ທີ່ເມືອງ Williston ລັດ Florida ຊາຍໄວ 40 ປີ ຄົນນຶ່ງ ນັ່ງຢູ່ບ່ອນຄົນຂັບລົດ Tesla ລຸ່ນ S ໄດ້ເສຍຊິວິດ ເວລາລົດໄຟຟ້າຂອງລາວຕຳລົດແກ່ເຮືອນລົດຄັນນຶ່ງ ລົດຂອງລາວແລ່ນໄປດ້ວຍຄວາມໄວສູງ ໃນຂະນະທີ່ມັນຢູ່ທ່າທີ່ເອີ້ນວ່າ autopilot mode ຫຼືຂັບເອງ ເຖິງແມ່ນຈະເອີ້ນມັນວ່າ ລົດຂັບເອງ ກໍຕາມ ແຕ່ຄວາມຈິງແລ້ວ ລົດ Tesla ລຸ່ນ S ກໍແມ່ນເປັນລົດອັດຕະໂນມັດແຕ່ພຽງບາງສ່ວນເທົ່ານັ້ນ ຄວາມຈິງແລ້ວລະບົບ autopilot mode ຂອງມັນແມ່ນເປັນພາກສ່ວນຊ່ອຍ ທີ່ຄົນຂັບຈຳເປັນຕ້ອງເອົາມືຈັບພວງມາໄລຢູ່ ຕະຫຼອດເວລາ ອຸບບັດເຫດດັ່ງກ່າວ ຍັງພວມຕົກຢູ່ໃນການສືບສວນ ສອບສວນຢູ່ ແຕ່ວ່າ ບັນດານັກຊ່ຽວຊານສົງໄສວ່າ ສາຍຕາຂອງຄົນຂັບຜູ້ນັ້ນ ບໍ່ໄດ້ຢູ່ກັບຖະໜົນ ໃນຂະນະທີ່ເຄື່ອງເຕືອນສັນຍານ ຕີຄວາມໝາຍຂໍ້ມູນຜິດ ວ່າແມ່ນສິ່ງຂອງອັນໃດຢູ່ຕໍ່ໜ້າມັນ ທ່ານ Jim Holder ບັນນາທິການຂອງວາລະສານ Autocar ກ່າວວ່າ ບັນດານັກຊ່ຽວຊານ ກ່າວວ່າ ບໍລິສັດຜະລິດລົດ ຄວນຈະເຮັດໜ້າທີ່ໃຫ້ດີກວ່ານີ້ ໂດຍບອກເຕືອນຄົນຂັບກ່ຽວກັບຄວາມແຕກຕ່າງລະຫວ່າງລົດອັດຕະໂນມັດເຕັມສ່ວນ ກັບລົດອັດຕະໂນມັດພຽງບາງສ່ວນ ທ່ານນາງ Mary Cumming ຈາກ ມະຫາວິທະຍາໄລ Duke ກ່າວວ່າ ລົດເຄິ່ງອັດຕະໂນມັດທັງຫຼາຍ ຈະສາມາດຂັບໄດ້ຢູ່ເທິງຮາຍເວ ດ້ວຍຄວາມໄວສະໝ່ຳສະເໝີ ຢູ່ໄລຍະຫ່າງທີ່ປອດໄພຈາກລົດຄັນອື່ນໃຊ້ຄັນຫ້າມແລະຄັນເລັ່ງ ແລ້ວແຕ່ ຄວາມໄວ ຊ້າຂອງການຈະລາຈອນ ແລະແມ່ນແຕ່ການປ່ຽນເລນ ແລະຂັບກາຍລົດຄັນອື່ນໆທີ່ແລ່ນຊ້ານັ້ນ ກໍເຮັດໄດ້ ແຕ່ວ່າ ພວກນັກຊ່ຽວຊານ ເຊັ່ນທ່ານ Tim Caron ຊຶ່ງໄດ້ບອກກັບ VOA ຜ່ານທາງ Skype ວ່າ ການຄຳນວນບອກວ່າ ກ່ອນລົດອັດຕະໂນມັດເຕັມສ່ວນຈະອອກມາໃຫ້ໃຊ້ ມັນກໍຈະກິນເວລາອີກ ປະມານນຶ່ງທົດສະວັດ ທ່ານ Tim Caron ຈາກມະຫາວິທະຍາໄລ Notre Dame ກ່າວວ່າ ໃນປະຈຸບັນນີ້ ເກືອບວ່າ ບໍລິສັດຜະລິດລົດຍັກໃຫຍ່ທັງຫຼາຍ ແມ່ນກຳລັງພັດທະນາລົດອັດ ຕະໂນມັດທັງໝົດ ທັງສຳລັບລົດບັນທຸກນຳ ແຕ່ ພວກນັກຊ່ຽວຊານທັງຫຼາຍເຫັນພ້ອມນຳ ກັນວ່າ ມັນຈະລົງຮອດຖະໜົນຫົນທາງຊ້າໄວຊໍ່າໃດ ມັນກໍຂຶ້ນຢູ່ກັບສາຍຕາຂອງປະຊາຊົນ ກ່ຽວກັບຄວາມປອດໄພຂອງມັນ